OpenLLM-France/wikimedia huggingface dataset:
# Franz Suter

Franz Suter (Gränichen, 13 de març de 1890 - Courbevoie, 1 de juliol de 1914) va ser un ciclista suís, que fou professional entre 1908 i 1914, any que va morir en ser ferit per un tren quan intentava passar un pas a nivell.
Franz Suter tenia cinc germans, Max, Paul, Fritz, Gottfried i Heiri, que van ser tots ciclistes.

## Palmarès

* 1911
** 1r als Sis dies d'Hamburg (amb Paul Suter)
* 1912
** 1r a la Rund um die Hainleite
** 1r a la Rund um die Lausitz
** 1r a la Viena-Berlín
** 1r a la Nürnberg-Berlín-Nürnberg

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Empar Claramunt

Empar Claramunt (Puçol, 1954 - 25 de març de 2021) fou una titellaire valenciana.
Entra al món dels titelles amb Philippe Genty, en l'Institut del Teatre de Barcelona, i com a filòloga, traduí Dario Fo i altres dramaturgs al valencià. Va dirigir el Teatre Buffo des del 1983, i El Marionetari.

## Referències

* ↑ Bouiali, Miriam. «Empar Claramunt: "Les titelles són una eina pedagògica fabulosa en mans dels mestres"» (en castellà), 26-03-2021. [Consulta: 27 març 2021].
* 1 2 «Ha mort Empar Claramunt, titellaire de referència al País Valencià», 26-03-2021. [Consulta: 27 març 2021].
* 1 2 Bouiali, Miriam. «Fallece Empar Claramunt, el alma de las marionetas». Levante-EMV, 26-03-2021. [Consulta: 27 març 2021].
# Nazlı Deniz Kuruoğlu

Nazlı Deniz Kuruoğlu és una ballarina i model turca, Miss Turquia i Miss Europa 1982. Va ser la tercera turca en guanyar Miss Europa, després de Günseli Başar i de Filiz Vural. Després de retirar-se dels escenaris de ballet, es dedicà a l'agricultura ecològica i a la cuina amb productes ecològics en el petit poble de Caferli, al districte de Kuşadası. També realitza activitats culturals i esportives per a donar a conèixer el poble.

## Vegeu també

* Günseli Başar
* Keriman Halis
* Leyla Tuğutlu

## Referències

* ↑ http://www.milliyet.com.tr/1999/01/22/yasam/yas03.html
* ↑ http://bolge.com.tr/tr-tr/haberler/111/turkiye-guzeli-nazli-deniz-kuruoglu-avrupa-guzeli-secildi Arxivat 2016-11-16 a Wayback Machine.
* ↑ http://www.oncevatan.com.tr/nazli-deniz-kuruoglu-makale,33332.html
* ↑ http://haber365.com.tr/magazin/turkiye-guzeli-nazli-deniz-kuruoglu-nerede-ne-yapiyor-h27453.html Arxivat 2016-11-16 a Wayback Machine.
* ↑ http://www.yeniasir.com.tr/sarmasik/2014/10/21/avrupa-guzelinin-memleket-sevdasi

## Enllaços externs

* Miss Turquia
* "Una reina en el poble": Entrevista amb Kuruoğlu (turc)
# Tujetsch

Tujetsch és un municipi del cantó dels Grisons (Suïssa), situat al districte de Surselva.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Li Shufang

Li Shufang –en xinès, 李淑芳– (Qingdao, 6 de maig de 1979) és una esportista xinesa que va competir en judo.
Va participar en dos Jocs Olímpics d'Estiu els anys 2000 i 2004, obtenint una medalla de plata en l'edició de Sydney 2000 en la categoria de –63 kg. Als Jocs Asiàtics de 2002 va aconseguir una medalla de bronze.
Va guanyar dues medalles de bronze al Campionat Asiàtic de Judo els anys 1997 i 2004.

## Palmarès internacional

Jocs Olímpics :
| Any | Lloc | Medalla | Categoria |
| 2000 | Sydney ( Austràlia) | 2 | –63 kg |
| Jocs Asiàtics ||||
| Any | Lloc | Medalla | Categoria |
| 2002 | Busan ( Corea del Sud) | 3 | –63 kg |
| Campionat Asiàtic ||||
| Any | Lloc | Medalla | Categoria |
| 1997 | Manila ( Filipines) | 3 | –61 kg |
| 2004 | Almatý ( Kazakhstan) | 3 | –63 kg |

## Referències

* 1 2 Li Shufang Arxivat 2010-01-15 a Wayback Machine. en Sports-reference.com (SR/Olympic Sports) (anglès)
* 1 2 Li Shufang en Judoinside.com (anglès)

## Enllaços externs

* profile
# Ronto-

Ronto- (símbol r) és un prefix divisor del Sistema Internacional d'Unitats que indica un factor de 1000$^{–9}$ o 10$^{–27}$ o 0,000 000 000 000 000 000 000 000 001.
Adoptat el 2022, prové d'una combinació del mot llatí novem i del grec ἐννέᾰ, ennea, que signifiquen «nou» pel fet que representar 1000$^{–9}$. També es tingué en compte que la lletra inicial fos una r, seguint la tendència decreixent de z i y, botant x, t i s, per estar ja emprades o per evitar confusions; i acabant en «o» perquè és el criteri pels prefixos divisors.
Per exemple;
    1 rontometre = 1 rm = 10$^{–27}$ metres
    1 rontogram = 1 rg = 10$^{–27}$ grams
    1 rontosegon = 1 rs = 10$^{–27}$ segons

## Referències

* ↑ Résolutions de la Conférence générale des poids et mesures (27$^e$ réunion). Versailles: BIPM, 18 novembre 2022.
* ↑ Brown, Richard J.C. «On the nature of SI prefixes and the requirements for extending the available range» (en anglès). Measurement, 137, 01-04-2019, pàg. 339–343. DOI: 10.1016/j.measurement.2019.01.059.
# Cophixalus saxatilis

Cophixalus saxatilis és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., Cunningham, M., Hoskin, C., McDonald, K. & Retallick, R. 2004. Cophixalus saxatilis. Llista Vermella d'Espècies Amenaçades de la UICN 2006. Consulta: 1 de febrer del 2008.
# Franz Tausch

Franz Tausch (Heidelberg, 1762 - Berlín, 1817) fou un clarinetista i compositor alemany.
Adquirí gran notorietat com a clarinetista i compositor. El 1805 fundà a Berlín una escola per a instruments de vent, del que en sortiren notables solistes entre ells el compositor suec-finès Bernhard Crusell (1775-1838).
Publicà nombroses obres de concert i de cambra per a clarinet i altres instruments de vent.

## Bibliografia

* Enciclopèdia Espasa Tom. núm 59. Pag. 933 (ISBN 84-239-4559-6)
# Empar Granell i Tormos

Empar Granell i Tormos (1945 - 2010) fou una mestra valenciana, originària de Borriana (Plana Baixa) i professional en la ciutat d'Ontinyent (Vall d'Albaida). Fou una destacada activista en defensa de l'ensenyament laic i en valencià/català al País Valencià. Va ser membre fundadora de la Junta Directiva de la Federació Escola Valenciana (FEV). El 2007 va rebre el Premi Joan Baptista Basset a la trajectòria en la defensa de la llengua i el 19 de novembre de 2008 un dels Premis d'Actuació Cívica de la Fundació Lluís Carulla. El 2011 va rebre a Alcoi el Guardó a la Trajectòria Individual a títol pòstum, en el context de La Nit d'Escola Valenciana. Morí la matinada del divendres 7 de maig de 2010, als seixanta-cinc anys, i fou soterrada a Ontinyent a les onze del matí de l'endemà.

## Referències

* ↑ Empar Granell rep el premi d'Actuació Cívica de la Fundació Lluís Carulla Arxivat 2012-06-16 a Wayback Machine., EscolaValenciana.com, 19 de novembre 2008 (consulta: 8-5-2010).
* ↑ Empar Granell ha estat soterrada avui a Ontinyent, Vilaweb, 8 de maig 2010 (consulta: 8-5-2010).

## Enllaços externs

* Escola Valenciana - Comunicat de condolença Arxivat 2010-05-10 a Wayback Machine.
* Escola Valenciana - Poema d'homenatge de Carme Miquel
* Documental del programa Homenatges d'À Punt
# Nazran

Nazran (en ingúix: Наьсара, Näsara; en rus: Назра́нь) és una ciutat de la República d'Ingúixia, un dels subjectes federals de la Federació Russa. Va ser la capital de la república fins a l'any 2000, quan va ser substituïda per Magàs, una ciutat nova construïda especialment amb aquest propòsit. Amb 93.335 habitants al cens de 2010 és la localitat més poblada d'Ingúixia.
Està situada a l'oest de la república i és fronterera amb el Districte de Prigorodni de la veïna república d'Ossètia del Nord - Alània.
Està agermanada amb Kislovodsk, del krai de Stàvropol.
# Uhrichsville

Uhrichsville és una població dels Estats Units a l'estat d'Ohio. Segons el cens del 2000 tenia 5.662 habitants.

## Demografia

Segons el cens del 2000, Uhrichsville tenia 5.662 habitants, 2.254 habitatges, i 1.498 famílies. La densitat de població era de 764,4 habitants per km².
Dels 2.254 habitatges en un 34,2% hi vivien nens de menys de 18 anys, en un 47,8% hi vivien parelles casades, en un 14,4% dones solteres, i en un 33,5% no eren unitats familiars. En el 29,7% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,4% tenia menys de 18 anys, un 8,3% entre 18 i 24, un 28,8% entre 25 i 44, un 19,1% de 45 a 60 i un 15,5% 65 anys o més.
L'edat mediana era de 35 anys. Per cada 100 dones de 18 o més anys hi havia 84,9 homes.
La renda mediana per habitatge era de 28.617 $ i la renda mediana per família de 32.217 $. Els homes tenien una renda mediana de 28.138 $ mentre que les dones 17.132 $. La renda per capita de la població era de 13.144 $. Aproximadament el 12% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Uhrichsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Uhrichsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Joan Jaume I Crispo

Joan Jaume I Crispo, nascut el 1446, fou el tretzè duc de Naxos i de l'Arxipèlag, baró d'Astrogidis, senyor de Milos, de Santorí, d'Astipàlea, Delos, i consenyor de Amorgos.
Era fill de Jaume II Crispo al que va succeir el 1447.
Va exercir la regència el besoncle Nicolo Crispo i a la seva mort el 1450, la seva mare Ginebra auxiliada per l'àvia Francesca Morosini (que va viure fins al 1355).
Va morir el 1453 i la successió va recaure en el seu besoncle Guillem II Crispo.

## Referències

* ↑ «Crispo 1». [Consulta: 1r maig 2021].
# Zosterop d'Andersson

El zosterop d'Andersson (Zosterops anderssoni) és un ocell de la família dels zosteròpids (Zosteropidae).

## Hàbitat i distribució

Habita sabanes amb acàcies, i boscos de les terres baixes d'Angola, Namíbia, Tanzània, Moçambic, Sud-àfrica, Zimbabwe, Zàmbia i Malawi.

## Taxonomia

Considerado un grup subespecífic de Zosterops senegalensis, va rebre l'estatus d'espècie arran l'obra de Cox, 2013

## Referències

* ↑ SC Cox. (2013). Molecular Systematics and Diversification of African Zosteropidae (Aves: Passeriformes). University College London.
# Ferrer Nicolau de Gualbes i Dirga

Ferrer Nicolau de Gualbes i Dirga (valor desconegut, valor desconegut - Barcelona, 12 de setembre de 1423) Ciutadà Honrat de Barcelona, Conseller en Cap, Síndic de Corts, Mostassaf i ambaixador de la ciutat, Cònsol de la Llotja del Mar i propietari de la Torre de Gualbes en Pedralbes. Membre d'una família important de Barcelona, era fill de Ferrer de Gualbes i Elionor de Terré i Sant Climent, alies Dirga, filla de Francesc Dirga, de la casa del rei, i de Constança. Net de Ponç de Gualbes i Sarrovira.
Es va casar amb Isabel Desvalls i de Ribalta que van ser pares de Ferrer Nicolau de Gualbes i Desvalls. Va ser hereu universal en el testament del seu pare.

## Referències

* ↑ Morales Roca, Francisco José. Prelados, abades mitrados, dignidades capitulares y caballeros de las ordenes militares habilitados por el brazo eclesiastico en las Cortes del Principado de Catalunya. Hidalguia, 1999, p. 222. ISBN 84-89851-15-8.
* ↑ Garcia Panades, Teresa «Los bienes de Ferrer de Gualbes, ciudadano de Barcelona (hacia 1350-1423)». .
# Franz Swoboda

Franz Swoboda (15 de febrer de 1933 - 27 de juliol de 2017) fou un futbolista austríac de la dècada de 1950.
Fou internacional amb Àustria, amb la qual participà en la Copa del Món de 1958. Fou jugador de FK Austria Wien.

## Referències

* ↑ oefb.at, "ÖFB trauert um Franz Swoboda | oefb.at", oefb.at, <https://www.oefb.at/News/OeFB-trauert-um-Franz-Swoboda-NN27068>. Consulta: 26 juny 2018
* ↑ «FK Austria Wien - Wir trauern um Franz Swoboda» (en alemany). Arxivat de l'original el 2018-06-26. [Consulta: 26 juny 2018].
* ↑ Copa do Mundo da FIFA Suécia 1958 Arxivat 23 March 2012$^{[Datemismatch]}$ a Wayback Machine.
* ↑ «FIFA Perfil». Arxivat de l'original el 2014-04-11. [Consulta: 9 agost 2018].
# Enrique Ávalos

Enrique Ávalos (1922 - ?) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1950.

## Referències

* ↑ 1950 FIFA World Cup Brazil Arxivat 25-10-2011 a Wayback Machine.
* ↑ Enrique Ávalos Fitxa i estadístiques a la FIFA
# Nibley

Nibley és una població dels Estats Units a l'estat de Utah. Segons el cens del U.S Census 2008 Estimate tenia 4.410 habitants.

## Demografia

Segons el cens del 2000, Nibley tenia 2.045 habitants, 566 habitatges, i 516 famílies. La densitat de població era de 237,8 habitants per km².
Dels 566 habitatges en un 59,4% hi vivien nens de menys de 18 anys, en un 84,5% hi vivien parelles casades, en un 5,8% dones solteres, i en un 8,8% no eren unitats familiars. En el 7,6% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,61 i el nombre mitjà de persones que vivien en cada família era de 3,82.
Per edats la població es repartia de la següent manera: un 38,4% tenia menys de 18 anys, un 10,4% entre 18 i 24, un 28,5% entre 25 i 44, un 18,2% de 45 a 60 i un 4,4% 65 anys o més.
L'edat mitjana era de 26 anys. Per cada 100 dones de 18 o més anys hi havia 99,8 homes.
La renda mitjana per habitatge era de 52.273 $ i la renda mitjana per família de 54.896 $. Els homes tenien una renda mitjana de 39.156 $ mentre que les dones 21.463 $. La renda per capita de la població era de 17.168 $. Entorn de l'1,3% de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nibley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Nibley». American Fact Finder. Oficina del Cens dels Estats Units, 12-01-2010.
# Turó de la Pinassa

El Turó de la Pinassa és una muntanya de 908 metres que es troba al municipi de Gallifa, a la comarca del Vallès Occidental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Leica SL2

La Leica SL2 és una càmera de lents intercanviables sense mirall de fotograma complet llançada per Leica Camera el 6 de novembre de 2019. La càmera utilitza la gamma de lents Leica L-Mount i forma part de la L-Mount Alliance de cossos de càmera que Leica va desenvolupar conjuntament amb Panasonic i Sigma.
La càmera té un sensor CMOS de fotograma complet de 47 MPx amb un estabilitzador d'imatge de 5 eixos, que compensa fins a 5,5 passes. Amb aquesta tecnologia la càmera pot moure el sensor per tal de produir imatges de fins a 187 Mpx. La Leica SL2 va succeir a la Leica SL (Typ 601). El cos de la càmera ha estat completament redissenyat, amb una ergonomia alterada, nous botons i pantalla tàctil. La pantalla tàctil de cristall líquid de la càmera té ara una mida de 3,2" amb 2,1 milions de píxels, mentre que la resolució del visor electrònic s'ha augmentat a 5,76 milions de punts. El nou processador Maestro III permet un AF més ràpid que el seu predecessor, així com una ràfega de 20 fps amb l'obturador electrònic o 10 fps amb l'obturador mecànic. La càmera té dues ranures per a targetes SD, totes dues compatibles amb suports UHS-II d'alta velocitat. La càmera ha obtingut la classificació IP54 per segellat a la intempèrie. També pot capturar vídeos de resolució DCI i UHD 4K a 60 fotogrames/seg i fins a 180 fps en mode Full HD. Quan es col·loca en el mode "Cine", la terminologia i les pantalles del SL2 esdevenen específiques del vídeo. El Leica SL2 té connectors de micròfon i auriculars, així com un port HDMI de mida completa.

## Referències

* ↑ «A New Icon: Leica Camera Announces the New Leica SL2, Successor to the Trailblazing Leica SL» (en anglès britànic). uk.leica-camera.com. Arxivat de l'original el 2019-11-28. [Consulta: 28 novembre 2019].
* ↑ «Leica SL2: Digital Photography Review». DPReview. [Consulta: 28 novembre 2019].
* ↑ «Details // Leica SL2 // Leica SL-System // Photography - Leica Camera AG». en.leica-camera.com. [Consulta: 28 novembre 2019].
* ↑ «You Probably Don't Care About the Leica SL2, and You're Worse Off For It». petapixel.com. [Consulta: 28 novembre 2019].
* ↑ «Hands-on: What you need to know about the new Leica SL2». DPReview. [Consulta: 28 novembre 2019].

## Enllaços externs

* Leica SL2 - Lloc web oficial
# Expedició a Tunis (1282-1286)

L'expedició a Tunis de 1282 fou enviada per Pere el Gran amb objecte de donar suport a Abu-Bakr ibn al-Wazir en la seva lluita contra Abu-Ishaq Ibrahim I.

## Antecedents

Abu Bakr ibn al-Wazir, senyor de Constantina, que lluitava contra Abu-Ishaq Ibrahim, soldà de Tunis, havia promès pel seu suport el control d'Alcoll al rei català.

## L'expedició

El 6 de juny de 1282 els almogàvers van partir amb una flota de més de cent vaixells preparada per Ramon Marquet Rubí i dirigida per Roger de Llúria al servei de Pere el Gran, amb la participació d'Arnau Roger I de Pallars Sobirà va sortir probablement de Port Fangós.
L'expedició, que es va reagrupar a Maó, havia d'auxiliar Abu-Bakr ibn al-Wazir, però Abu-Umar ibn Saïd, l'arrais de Menorca envià un missatger d'avís al soldà de Tunis, i els secessionistes foren vençuts i Ibn al-Wazir decapitat. Pere desembarcà a Alcoll el 28 de juny i envià una ambaixada al papa demanant subsidis per a emprendre una croada, que li fou denegada. Mentrestant, arribaren ambaixadors sicilians, que davant el setge de Messina de Carles d'Anjou li oferiren a Pere el Gran la corona de Sicília, que acceptà, i el 30 d'agost l'expedició catalana desembarcava a Trapani. L'ocupació de Sicília per part del rei Pere fou seguida per la de Malta, Gozzo i Gerba i el 1286 s'hi van incorporar les illes dels Quèrquens.

## Conseqüències

Les illes foren una senyoria de Roger de Lloria i la seva família en feu del rei d'Aragó. Roger hi va construir una fortalesa el 1289 prop de l'antiga Meninx, que es va dir Castelló (després Kashtil).
Els intents de revolta local i els atacs tunisians van forçar al rei Frederic de Sicília a incorporar l'illa al Regne de Sicília el 1309 i conferir el seu govern a Ramon Muntaner, que hi va exercir del 1311 al 1314. El 1311 hi va haver una fam d'alguns mesos. L'illa es va revoltar amb ajut dels tunisencs (els hàfsides d'Abu-Bakr) i tot i l'heroica resistència catalana al Castelló (1334-1335) van haver d'abandonar l'illa.

## Referències

* ↑ «Expedició a Tunis (1282-1286)». Gran Enciclopèdia Catalana. Barcelona: Grup Enciclopèdia Catalana.
* ↑ (anglès) Sanderson Beck Castile, Aragon, Granada, and Portugal 1250-1453
* ↑ Francesc X. Hernández, Història militar de Catalunya vol. 2, p. 108
* ↑ (anglès) Jamil M Abun-Nasr,A history of the Maghrib in the Islamic period, p-123

## Bibliografia

* Hernández Cardona, Francesc Xavier. «Volum II: Temps de Conquesta». A: Història militar de Catalunya. 2a Ed.. Rafael Dalmau Editor, 2004. ISBN 84-232-0655-6.
* (anglès) Abun-Nasr, Jamil M. A history of the Maghrib in the Islamic period. 1a Ed.. ISBN 0521337674.
# Naruvôtu

Els naruvotu són un grup indígena que habita al Parc indígena del Xingu i a Terra Indígena Pequizal do Naruvôtu, a l'estat de Mato Grosso, al Brasil. Vivien originàriament entre els el rius Culuene i Sete de Setembro, però entre 1946 i 1954 foren assolats per una epidèmia i finalment es reassentaren entre els kalapalo i kuikuro, amb qui comparteixen la mateixa llengua. El 2014 eren uns 81 individus.

## Referències

* ↑ Naruvotu a Quadro General de Povos
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Un casat amoïnat

Un casat amoïnat (títol original: Up in Mabel's Room) és una pel·lícula de comèdia estatunidenca de 1944 dirigida per Allan Dwan i protagonitzada per Marjorie Reynolds, Dennis O'Keefe i Gail Patrick. Es basa en l' obra de 1919 de Wilson Collison i Otto A. Harbach. El compositor de la pel·lícula, Edward Paul, va ser nominat a l'Oscar a la millor banda sonora original el 1945. Està doblada al català.
La pel·lícula és un remake d'una pel·lícula muda de 1926 del mateix nom, protagonitzada per Marie Prevost.

## Argument

En Gary Ainsworth, acabat casat, va regalar una vegada a la seva antiga xicota, la Mabel, un bata sexy amb les seves inicials brodades a l'encaix. Ara, la tasca poc envejable d'en Gary és recuperar la roba interior incriminatòria de l'habitació de la Mabel.

## Repartiment

* Marjorie Reynolds com Geraldine Ainsworth
* Dennis O'Keefe com Gary Ainsworth
* Gail Patrick com Mabel Essington
* Mischa Auer com Boris
* Charlotte Greenwood com Martha
* Binnie Barnes com Alicia Larchmont
* Lee Bowman as Arthur Weldon
* John Hubbard com Jimmy Larchmont
* Harry Hayden com jutge de pau

## Producció

Edward Small va comprar els drets l'octubre de 1941. Va pagar 25.000 dòlars pels drets i va gastar 50.000 dòlars més en adaptacions que van satisfer el Codi Hays. Això va significar que la pel·lícula, que havia de protagonitzar Ilona Massey i Louis Hayward i es va fer després de Twin Beds, va trigar més a fer del previst.
Es va anunciar que Joan Bennett interpretaria la protagonista femenina, però va abandonar, segons es diu, per la facturació. Gail Patrick es va posar al capdavant i Binnie Barnes va assumir el seu paper.

## Referències

* ↑ «Un casat amoïnat». esadir.cat. [Consulta: 30 març 2024].
* ↑ DOUGLAS W. CHURCHILL «SCREEN NEWS HERE AND IN HOLLYWOOD: ' Up in Mabel's Room' Acquired by Edward Small for Ilona Massey and Louis Hayward FIVE BROADWAY OPENINGS ' Dumbo,' 'Smilin' Through' and 'Nothing But the Truth' to Arrive Here This Week». New York Times, Oct 20, 1941.
* ↑ «SCREEN NEWS HERE AND IN HOLLYWOOD: ' Friendly Enemies' Bought by United Artists -- Milland in 'The Major and Minor' SON OF FURY' AT THE ROXY Tyrone Power in Film Which Opens Friday -- 'King's Row' Has Premiere Here Feb. 2». New York Times, Jan 20, 1942.
* ↑ THOMAS F. BRADY HOLLYWOOD. New York Times, Mar 22, 1942.
* ↑ Schallert, Edwin «DRAMA AND FILM: Sophie Tucker Named Vaudeville Film Lead Joan, Bennett Turns Down Comedy Role; O'Driscoll, Beery Jr. to Be Teamed». , Nov 16, 1943.
* ↑ «SCREEN NEWS HERE AND IN HOLLYWOOD: William Eythe to Play Lead in 'Wing and Prayer' -- Two New Films Due Here Today». , Nov 24, 1943.